ประกาศมหาวิทยาลัยเทคโนโลยีราชมงคลพระนครประกาศมหาวิทยาลัยเทคโนโลยีราชมงคลพระนครเรื่องหลักเกณฑ์การวัดและประเมินผลการศึกษาในระดับปริญญาตรี[๑] อาศัยอำนาจตามความในข้อ๑๗ แห่งข้อบังคับมหาวิทยาลัยเทคโนโลยีราชมงคลพระนคร ว่าด้วยการศึกษาระดับปริญญาตรีพ.ศ. ๒๕๕๐ มหาวิทยาลัยเทคโนโลยีราชมงคลพระนคร จึงกำหนดหลักเกณฑ์การวัดและประเมินผลการศึกษาในระดับปริญญาตรีดังนี้ข้อ ๑ให้คณะที่เปิดสอนในมหาวิทยาลัยจัดการวัดผลและประเมินผลการศึกษาสำหรับรายวิชาที่นักศึกษาลงทะเบียนเรียนไว้ในภาคการศึกษาหนึ่งๆการประเมินผลการศึกษาในแต่ละรายวิชาให้กำหนดเป็นระดับคะแนนต่างๆ ซึ่งมีค่าระดับคะแนนต่อหน่วยกิต และผลการศึกษาดังต่อไปนี้ระดับคะแนน (Grade)ค่าระดับคะแนนต่อหน่วยกิตผลการศึกษาก หรือ A๔.๐ดีเยี่ยม (Excellent)ข + หรือ B+๓.๕ดีมาก (Very Good)ข หรือ B๓.๐ดี (Good)ค+ หรือ C+๒.๕ดีพอใช้ (Fairly Good)ค หรือ C๒.๐พอใช้ (Fair)ง+ หรือ D+๑.๕อ่อน (Poor)ง หรือ D๑.๐อ่อนมาก (Very Poor)ต หรือ F๐ตก (Fail)ถ หรือ W-ถอนรายวิชา (Withdrawn)ม.ส. หรือ I-ไม่สมบูรณ์ (Incomplete)พ.จ. หรือ S-พอใจ (Satisfactory)ม.จ. หรือ U-ไม่พอใจ (Unsatisfactory)ม.น. หรือ AU-ไม่นับหน่วยกิต (Audit)ข้อ ๒การให้ระดับคะแนน ก (A), ข+ (B+), ข (B), ค+ (C+), ค (C), ง+ (D+), ง (D) และ ต (F)จะกระทำได้ในกรณี ต่อไปนี้(๑) ในรายวิชาที่นักศึกษาเข้าสอบและหรือมีผลงานที่ประเมินผลการศึกษาได้(๒) เปลี่ยนจากระดับคะแนน ม.ส. (I) ที่บันทึกไว้ในระเบียนเมื่อคณะส่งระดับคะแนนให้สำนักส่งเสริมวิชาการและงานทะเบียนเพื่อเปลี่ยนระดับคะแนนก่อนวันสิ้นภาคการศึกษาถัดไปข้อ ๓การให้ระดับคะแนน ต (F) นอกเหนือไปจากข้อ ๒ แล้ว จะกระทำได้ดังต่อไปนี้(๑) ในรายวิชาที่นักศึกษามีเวลาศึกษาไม่ครบร้อยละ ๘๐ ของเวลาศึกษา(๒) เมื่อนักศึกษาทำผิดระเบียบการสอบในแต่ละภาคการศึกษาตามข้อบังคับหรือระเบียบหรือประกาศมหาวิทยาลัยว่าด้วยการนั้น ๆและได้รับการตัดสินให้ได้ระดับคะแนน ต (F)(๓) เปลี่ยนจากระดับคะแนน ม.ส. (I)ที่บันทึกไว้ในระเบียนช้ากว่าที่กำหนดไว้ก่อนวันสิ้นภาคการศึกษาถัดไป(๔) ในรายวิชาที่นักศึกษาขอถอนรายวิชาเมื่อพ้นกำหนดระยะเวลาการถอนรายวิชาตามข้อ ๑๒ (๒) (ค)แห่งข้อบังคับมหาวิทยาลัยเทคโนโลยีราชมงคลพระนครว่าด้วยการศึกษาระดับปริญญาตรีพ.ศ. ๒๕๕๐(๕) ในรายวิชาที่นักศึกษาขอลาพักการศึกษาเมื่อพ้นกำหนดระยะเวลาการลาพักการศึกษาตามข้อ๑๕ (๕) (ค)แห่งข้อบังคับมหาวิทยาลัยเทคโนโลยีราชมงคลพระนครว่าด้วยการศึกษาระดับปริญญาตรีพ.ศ. ๒๕๕๐ข้อ ๔การให้ระดับคะแนน ถ (W) จะกระทำได้ในกรณี ต่อไปนี้(๑) นักศึกษาป่วยก่อนสอบและไม่สามารถเข้าสอบในบางรายวิชาหรือทั้งหมดได้โดยปฏิบัติการลาป่วยถูกต้อง และคณบดีพิจารณาร่วมกับอาจารย์ผู้สอนรายวิชานั้นแล้วเห็นว่าการศึกษาของนักศึกษาผู้นั้นขาดเนื้อหาส่วนที่สำคัญ สมควรให้ระดับคะแนน ถ (W) ในรายวิชานั้น(๒) นักศึกษาลาพักการศึกษาในระหว่างภาคการศึกษา ตามข้อ ๑๕ (๕) (ข)แห่งข้อบังคับมหาวิทยาลัยเทคโนโลยีราชมงคลพระนครว่าด้วยการศึกษาระดับปริญญาตรีพ.ศ. ๒๕๕๐(๓) คณบดีอนุญาตให้เปลี่ยนระดับคะแนนจาก ม.ส. (I)เนื่องจากป่วยหรือเหตุสุดวิสัยตามข้อ ๑๕ (๕) (ค)แห่งข้อบังคับมหาวิทยาลัยเทคโนโลยีราชมงคลพระนครว่าด้วยการศึกษาระดับปริญญาตรีพ.ศ. ๒๕๕๐(๔) ในรายวิชาที่นักศึกษาได้รับอนุญาตให้ลงทะเบียนเรียนโดยไม่นับหน่วยกิต (AU) และมีเวลาศึกษาไม่ครบร้อยละ ๘๐ ของเวลาศึกษาข้อ ๕การให้ระดับคะแนน ม.ส. (I)จะกระทำได้ในรายวิชาที่ผลการศึกษายังไม่สมบูรณ์โดยอาจารย์ผู้สอนจะต้องระบุสาเหตุที่ให้ระดับคะแนนม.ส. (I) ประกอบไว้ด้วย ดังกรณีต่อไปนี้(๑)นักศึกษาที่ขาดสอบปลายภาคของการศึกษาใดโดยมีกรณีเจ็บป่วยหรือมีเหตุสุดวิสัยให้อาจารย์ผู้สอนให้ระดับคะแนนม.ส. (I) เพื่อบันทึกไว้ในระเบียน แล้วขออนุญาตคณบดีเพื่อจัดสอบใหม่ภายใน ๑๕ วันทำการนับจากวันสิ้นสุดการสอบ เมื่อคณบดีได้อนุญาตแล้วแต่นักศึกษายังไม่สามารถสอบใหม่ตามกำหนดระยะเวลาดังกล่าวได้ด้วยเหตุผลอันสมควรการบันทึกค่าระดับคะแนนยังคงเป็น ม.ส. (I)ในกรณีที่คณบดีไม่อนุญาตให้จัดสอบใหม่ตามความในวรรคแรกให้ถือว่าส่วนที่ขาดสอบปลายภาคนั้นได้คะแนนเป็นศูนย์ (๐)และให้อาจารย์ผู้สอนรายวิชานั้น ให้ระดับคะแนนตามคะแนนระหว่างภาคการศึกษานั้นๆ(๒)นักศึกษาทำงานที่เป็นส่วนประกอบการศึกษายังไม่สมบูรณ์และอาจารย์ผู้สอนรายวิชานั้นเห็นสมควรให้รอผลการศึกษาไว้โดยความเห็นชอบจากอาจารย์ที่ปรึกษาและหัวหน้าสาขาวิชาและสำนักส่งเสริมวิชาการและงานทะเบียน ทราบเป็นลายลักษณ์อักษรพร้อมกับระดับคะแนนของนักศึกษาอื่นที่ลงทะเบียนเรียนในรายวิชานั้นๆ(๓) การขอให้มีการวัดผลการศึกษาที่สมบูรณ์นักศึกษาผู้ใดได้ระดับคะแนนม.ส. (I) ในรายวิชาใด จะต้องยื่นคำร้องต่ออาจารย์ผู้สอนรายวิชานั้นโดยเร็วที่สุดทั้งนี้จะต้องกระทำภายในกำหนด ๕ วันทำการนับแต่วันประกาศผลการศึกษาเพื่อขอให้อาจารย์ผู้สอนกำหนดระยะเวลาสำหรับการวัดผลการศึกษาที่สมบูรณ์ในรายวิชานั้นเพื่อเปลี่ยนระดับคะแนนม.ส.(I) ให้แล้วเสร็จภายใน ๑๕ วันทำการนับแต่วันประกาศผลการศึกษายกเว้นการเปลี่ยนระดับคะแนนม.ส. (I)ของรายวิชาที่เป็นโครงการ ให้ขออนุมัติจากคณบดีเพื่อเปลี่ยนระดับคะแนน ม.ส. (I) และให้คณะส่งระดับคะแนนถึงสำนักส่งเสริมวิชาการและงานทะเบียนก่อนวันสิ้นภาคการศึกษาถัดไปหากพ้นกำหนดทั้ง ๒ กรณีนี้แล้วนักศึกษาที่ได้ระดับคะแนน ม.ส. (I)ในรายวิชาใดจะถูกเปลี่ยนเป็นระดับคะแนน ต (F) โดยอัตโนมัติก่อนวันสิ้นภาคการศึกษาถัดไปหมายถึง ก่อนวันที่ที่มหาวิทยาลัยกำหนดไว้ให้เป็นวันสิ้นภาคการศึกษาใดๆถัดไปจากภาคการศึกษาที่นักศึกษาได้ระดับคะแนน ม.ส. (I)เป็นระยะเวลา ๑ ภาคการศึกษายกเว้นภาคการศึกษาฤดูร้อนซึ่งเป็นภาคการศึกษาที่ไม่บังคับแต่หากนักศึกษาลงทะเบียนเรียนในภาคการศึกษาฤดูร้อนจะต้องดำเนินการวัดผลการศึกษาที่สมบูรณ์ให้เสร็จสิ้นก่อนวันสิ้นภาคการศึกษาฤดูร้อนมิฉะนั้น ระดับคะแนน ม.ส. (I) จะถูกเปลี่ยนเป็นระดับคะแนน ต (F) โดยอัตโนมัตินักศึกษาผู้ใดที่ได้รับระดับคะแนนม.ส. (I) ได้ยื่นคำร้องเพื่อขอรับปริญญาในภาคการศึกษาฤดูร้อนจะต้องดำเนินการวัดผลการศึกษาที่สมบูรณ์ให้เสร็จสิ้นก่อนวันสิ้นภาคการศึกษาฤดูร้อนมิฉะนั้นระดับคะแนน ม.ส. (I) จะถูกเปลี่ยนเป็นระดับคะแนน ต (F) โดยอัตโนมัติข้อ ๖การเปลี่ยนระดับคะแนน ม.ส. (I) จะกระทำได้ในกรณี ดังต่อไปนี้(๑) นักศึกษาที่มีเวลาศึกษาครบร้อยละ ๘๐ของเวลาศึกษาแต่ไม่ได้สอบเพราะเจ็บป่วยหรือมีเหตุสุดวิสัยหรืออาจารย์ผู้สอนในรายวิชานั้นๆไม่สามารถที่จะดำเนินการให้นักศึกษาได้รับการวัดผลการศึกษาที่สมบูรณ์ได้หรือนักศึกษามีหลักฐานการลาป่วยโดยปฏิบัติถูกต้องและได้รับอนุญาตจากคณบดีในกรณีเช่นนี้ การเปลี่ยนระดับคะแนน ม.ส. (I) ให้ได้ตามระดับคะแนนปกติ(๒) เมื่ออาจารย์ผู้สอนและหัวหน้าสาขาวิชาเห็นสมควรให้รอผลการศึกษาเพราะนักศึกษาต้องทำงานซึ่งเป็นส่วนประกอบการศึกษาในรายวิชานั้นโดยมิใช่ความผิดของนักศึกษา ในกรณีเช่นนี้การเปลี่ยนระดับคะแนน ม.ส. (I) ให้สูงกว่าระดับคะแนน ค (C) ขึ้นไปได้แต่ถ้าเป็นกรณีความผิดของนักศึกษาแล้ว การเปลี่ยนระดับคะแนน ม.ส. (I) ให้ได้ไม่สูงกว่าระดับคะแนน ค (C)ข้อ ๗การให้ระดับคะแนน พ.จ. (S) และ ม.จ. (U)จะกระทำได้ในรายวิชาที่ผลการประเมินผลการศึกษาเป็นที่พอใจ และไม่พอใจดังกรณีต่อไปนี้(๑)ในรายวิชาที่หลักสูตรกำหนดไว้ว่ามีการประเมินผลการศึกษาอย่างไม่เป็นระดับคะแนน ก (A), ข+ (B+), ข (B), ค+ (C+), ค (C), ง+ (D+), ง (D) หรือ ต (F)(๒)ในรายวิชาที่นักศึกษาลงทะเบียนเรียนนอกเหนือไปจากหลักสูตรและขอรับประเมินผลการศึกษาเป็นระดับคะแนนพ.จ. (S) และ ม.จ. (U) ระดับคะแนน พ.จ.(S) และ ม.จ. (U)ไม่มีค่าระดับคะแนนต่อหน่วยกิตและหน่วยกิตที่ได้ไม่นำมาคำนวณหาค่าระดับคะแนนเฉลี่ยประจำภาคและค่าระดับคะแนนเฉลี่ยสะสมแต่ให้นับรวมเข้าเป็นหน่วยกิตสะสมด้วยข้อ ๘การให้ระดับคะแนน ม.น. (AU) จะกระทำได้ในรายวิชาใดวิชาหนึ่งที่อาจารย์ที่ปรึกษาอาจจะแนะนำให้นักศึกษาลงทะเบียนเรียนเพื่อเป็นการเสริมความรู้โดยไม่นับหน่วยกิตในรายวิชานั้นก็ได้แต่ต้องได้รับอนุญาตจากอาจารย์ผู้สอนรายวิชานั้นข้อ ๙การคำนวณหาค่าระดับคะแนนเฉลี่ยเมื่อสิ้นภาคการศึกษาหนึ่งๆมหาวิทยาลัยจะคำนวณหาค่าระดับคะแนนเฉลี่ยของรายวิชาที่นักศึกษาแต่ละคนได้ลงทะเบียนเรียนไว้ในภาคการศึกษานั้นๆเรียกว่าค่าระดับคะแนนเฉลี่ยประจำภาคตามผลรวมของหน่วยกิตที่นักศึกษาลงทะเบียนเรียนในแต่ละภาคการศึกษาซึ่งเรียกว่า หน่วยกิตประจำภาคและจะคำนวณหาค่าระดับคะแนนเฉลี่ยทุกรายวิชาของทุกภาคการศึกษารวมทั้งภาคการศึกษาฤดูร้อนด้วยตั้งแต่เริ่มสภาพการเป็นนักศึกษาจนถึงภาคการศึกษาปัจจุบันเรียกว่าค่าระดับคะแนนเฉลี่ยสะสมตามผลรวมของหน่วยกิตที่นักศึกษาลงทะเบียนเรียนทุกภาคการศึกษาทั้งหมดซึ่งเรียกว่าหน่วยกิตสะสมค่าระดับคะแนนเฉลี่ยมี๒ ประเภท ซึ่งคำนวณหาได้ ดังต่อไปนี้(๑) ค่าระดับคะแนนเฉลี่ยประจำภาคให้คำนวณหาจากผลการศึกษาของนักศึกษาในแต่ละภาคการศึกษาโดยเอาผลรวมของผลคูณของหน่วยกิตคำนวณกับค่าคะแนนต่อหน่วยกิตที่นักศึกษาได้รับในแต่ละรายวิชาเป็นตัวตั้งแล้วหารด้วยผลรวมของจำนวนหน่วยกิตประจำภาค ในการหารเมื่อได้ทศนิยม ๒ ตำแหน่งแล้วถ้าปรากฏว่ายังมีเศษก็ให้ปัดทิ้ง(๒) ค่าระดับคะแนนเฉลี่ยสะสมให้คำนวณหาจากผลการศึกษาของนักศึกษาตั้งแต่เริ่มสภาพการเป็นนักศึกษาจนถึงภาคการศึกษาปัจจุบันที่กำลังคิดคำนวณโดยเอาผลรวมของผลคูณของหน่วยกิตคำนวณกับค่าระดับคะแนนต่อหน่วยกิตที่นักศึกษาได้รับในแต่ละรายวิชาเป็นตัวตั้งแล้วหารด้วยผลรวมของจำนวนหน่วยกิตสะสม ในการหารเมื่อได้ทศนิยม ๒ ตำแหน่งแล้วถ้าปรากฏว่ายังมีเศษก็ให้ปัดทิ้งข้อ ๑๐การลงทะเบียนเรียนซ้ำหรือแทน และการนับหน่วยกิตรวมตลอดหลักสูตร(๑) นักศึกษาที่ได้ระดับคะแนน ง+ (D+) หรือ ง (D) ในรายวิชาที่ต้องใช้ประกอบการขออนุญาตประกอบวิชาชีพตามพระราชบัญญัติอื่นให้มีสิทธิลงทะเบียนเรียนรายวิชานั้นซ้ำอีกได้การลงทะเบียนเรียนที่กล่าวนี้เรียกว่า การเรียนเน้น(๒) นักศึกษาที่ได้ระดับคะแนนตั้งแต่ ค (C) ขึ้นไปหรือได้ พ.จ. (S) ในรายวิชาใด ไม่มีสิทธิลงทะเบียนในรายวิชานั้นซ้ำอีกเว้นแต่จะได้รับความเห็นชอบจากอาจารย์ที่ปรึกษา หัวหน้าสาขาวิชา หรือคณบดีหรือเป็นไปตามเงื่อนไขในข้อ ๑๘ (๒)แห่งข้อบังคับมหาวิทยาลัยเทคโนโลยีราชมงคลพระนครว่าด้วยการศึกษาระดับปริญญาตรีพ.ศ. ๒๕๕๐(๓) รายวิชาใดที่นักศึกษาได้ระดับคะแนน ต (F) หรือม.จ. (U) หรือ ถ (W)หากเป็นรายวิชาบังคับในหลักสูตรแล้วนักศึกษาจะต้องลงทะเบียนเรียนรายวิชานั้นซ้ำอีกจนกว่าจะได้ระดับคะแนนตามที่หลักสูตรกำหนดไว้ถ้ารายวิชาใดที่นักศึกษาได้ระดับคะแนนตามวรรคแรกเป็นรายวิชาเลือกในหลักสูตรนักศึกษาจะลงทะเบียนเรียนรายวิชาอื่นแทนก็ได้รายวิชาใดที่นักศึกษาได้ระดับคะแนนต (F) หรือ ม.จ. (U)เมื่อมีการลงทะเบียนเรียนรายวิชาซ้ำหรือแทนกันแล้วให้นับหน่วยกิตสะสมเพียงครั้งเดียวในการคำนวณหาค่าระดับคะแนนเฉลี่ยสะสม(๔) การนับหน่วยกิตที่ได้ หรือผ่านรวมตลอดหลักสูตร ให้นับรวมเฉพาะหน่วยกิตของรายวิชาที่ได้รับคะแนนตั้งแต่ง (D) ขึ้นไป หรือได้คะแนน พ.จ. (S)เท่านั้นในกรณีที่นักศึกษาลงทะเบียนเรียนรายวิชาใดซ้ำหรือแทนกันให้นับหน่วยกิตของรายวิชาที่ได้ระดับคะแนนดีที่สุดเพียงครั้งเดียวประกาศ ณ วันที่ ๒๐มีนาคม พ.ศ. ๒๕๕๐ดวงสุดา เตโชติรสอธิการบดีมหาวิทยาลัยเทคโนโลยีราชมงคลพระนครมณฑิตา/ผู้จัดทำ๑๔ กุมภาพันธ์ ๒๕๕๔วิภา/ตรวจ๑๐ มิถุนายน ๒๕๕๔[๑] ราชกิจจานุเบกษาเล่ม ๑๒๔/ตอนพิเศษ ๘๒ ง/หน้า ๕๓/๙ กรกฎาคม ๒๕๕๐